Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.)
Paragraph Index: 1816

1. A képzési cél Olyan, műszaki, gazdasági szemléletmóddal és speciális ismeretekkel rendelkező szakmérnökök képzése, akik a korábban megszerzett mérnöki szakképzettségűk és felsőfokú szakismereteik birtokában képesek a kis szervezetek eredményes működéséhez és a piaci verseny feltételei között folyó gazdálkodáshoz szükséges menedzseri ismeretek elsajátítására. A képzés lehetőséget biztosít a vállalat és a vállalkozások környezetének piaci eszközökkel történő vizsgálatának, marketingorientált szervezés és szervezet-kialakításának, vezetői-menedzseri módszereknek, a vállalat modern pénzügyi folyamatai és gazdasági tevékenysége elemzésének, a vállalati árstratégiák és árprogramok tervezhetőségének, a korszerű számítástechnikai eszközök gyakorlati alkalmazási lehetőségének a vállalkozási folyamatokban történő megismerésére.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes